**Felhívás bevált gyakorlatok megosztására a gyermekekkel kapcsolatos szakpolitikák terén**

**Gyermekeink jelentik a jövőt.**

A 2020. november 20-án megrendezett gyermekek világnapja alkalmából csoportunk – a Haladó Tanulmányok Európai Alapítványával (FEPS) együttműködésben – felhívást tett közzé egy [**gyermekunió**](https://towards-a-child-union.formstack.com/forms/call4childunion) létrehozására azzal az átfogó céllal, hogy küzdjön a gyermekek nélkülözése ellen, és előmozdítsa az esélyegyenlőséget valamennyi gyermek számára az EU-ban, az alábbiak révén:

* az európai gyermekgarancia gyors hatálybalépése,
* az európai gyermekekre irányuló beruházási ökoszisztéma kialakítása, a Next Generation EU eszközből származó finanszírozás megfelelő tervezésével kezdve,
* egyetemes és egyenlő hozzáférés a minőségi és inkluzív koragyermekkori neveléshez és gondozáshoz.

A felhívást helyi és regionális önkormányzatok, európai parlamenti képviselők, nemzeti parlamenti képviselők, tudósok, gyakorló szakemberek és magánszemélyek írták alá.

Mindannyian tisztában vagyunk azzal, hogy az Európai Unióban a gyermekek helyzete különösen romlott a Covid19‑világjárvány miatt, ezért politikai csoportunk most azonnali fellépést sürget.

A szociális jogok európai pillérének végrehajtására vonatkozó, közelmúltban elfogadott cselekvési terv úgy rendelkezik, hogy abból a 15 millió emberből, akiket 2030-ig ki kell emelni a szegénységből vagy társadalmi kirekesztettségből, legalább 5 millió gyermeknek kellene lennie. Ennek érdekében a gyermekszegénység által leginkább érintett tagállamokat arra kérik, hogy ESZA+-forrásaik legalább 25%-át a szegénység és a társadalmi kirekesztés újbóli felszámolására fordítsák, és ebből 5%-ot a gyermekszegénység leküzdésére irányuló intézkedésekbe ruházzanak be. Még nem tudható, hogy a Tanács jóváhagyja-e ezt a javaslatot.

Ezért 2021-ben szakpolitikai és kommunikációs kampányt kívánunk folytatni a gyermekunió érdekében, az Ön fellépésének és támogatásának köszönhetően. Önök a legjobb nagyköveteink, mivel élen járnak a gyermekek érdekeit szolgáló szakpolitikák helyi szintű végrehajtásában. Ezért szeretnénk felkérni Önöket, hogy osszák meg velünk a gyermekekkel kapcsolatos szakpolitikák terén bevált gyakorlataikat.

Az Ön bevált gyakorlatai a következőkhöz kapcsolódhatnak: az állami gyermekgondozási szolgáltatásokhoz való hozzáférés biztosítása és bővítése; egyedi intézkedések életbe léptetése a hátrányos helyzetű gyermekek bevonása érdekében; a gyermekek jogainak és jogosultságainak biztosítása; a gyermek-alapjövedelem vagy a gyermekek javát szolgáló jövedelemtranszfer-rendszerek biztosítása; olyan inkluzív tanulási eredmények, tantervek és tanulási környezetek előmozdítása, amelyek előmozdítják a 21. századi készségeket valamennyi gyermek számára; pedagógiai projektek támogatása a változás előidézésében aktív szerepet betöltő tanárok és személyzet javára; a szülők és közösségek demokratikus részvételének és a tanulásban való részvételének előmozdítása.

**Hozzájárulását a következőképpen nyújthatja be:**

**i) egy körülbelül 800 szóból álló szöveg formájában a gyermekgondozási politikáknak az Ön városaiban/régióiban történő végrehajtásáról, illetve az Ön politikai nézeteiről azzal kapcsolatban, hogy miért fontosak a gyermekgondozási politikák** (nagyra értékelnénk, ha fényképeket vagy videókat is tudna küldeni nekünk szövegéhez);

és/vagy

**(ii) arra a kérdőívre adott válasz formájában, amely itt érhető el.**

Nagyra értékelnénk, ha válaszát 2021. április végéig el tudná juttatni hozzánk.

**Kérdéseivel forduljon hozzánk bizalommal a következő címen:** **PES-Group@cor.europa.eu**.

**KÉRDŐÍV**

1. Név:
2. Képviselt város, régió, helyi önkormányzat:
3. Ország:
4. Szerep vagy politikai funkció:
5. A képviselt város, régió, helyi önkormányzat mérete *(népesség)*:
6. Adja meg a hátrányos helyzetű családok százalékos arányát az Ön által képviselt területen, valamint azon belül az érintett gyermekek százalékos arányát:

 *(Hátrányos helyzet: pl. alacsonyabb jövedelem/munkanélküliség, a nemzeti mutatóknak megfelelően)*

1. Adja meg a „sokszínű” háztartások százalékos arányát az Ön által képviselt területen:

*(Bevándorlási háttérrel rendelkező családok)*

**Átfogó intézkedések a szülők/gondviselők szegénysége elleni küzdelem érdekében, a gyermekszegénység elleni küzdelem egyik módjaként**

1. Adja meg, hogy az Ön által képviselt területen milyen általános intézkedéseket alkalmaznak a hátrányos helyzetű családok támogatása érdekében (pl. jövedelemtámogatás, lakhatás, egészségügyi ellátáshoz való hozzáférés stb.)
2. Tüntesse fel, hogy vonatkoznak-e különleges intézkedések a hátrányos helyzetű gyermekes családokra

**Kisgyermekkori nevelés és gondozás**

1. A 3 év alatti gyermekek hány %-a vesz részt kisgyermekkori nevelési és gondozási programokban *(pl. bölcsődék, óvodák stb.)*?
2. A beiratkozott gyermekek közül hány % vesz részt
3. állami gondozási szolgáltatásokban *(közvetlenül helyi önkormányzatok által vagy államilag támogatott nonprofit szervezetek által irányított szolgáltatásban)*:
4. magánszolgáltatásokban *(profitorientált intézmény által szabadon meghatározott díjak, állami hozzájárulás nélkül)*:
5. vegyes rendszerben *(profitorientált magánintézmények, amelyeket a közszféra támogat közvetlenül vagy közvetetten, pl. a családoknak biztosított utalványokkal)*:
6. Hogyan biztosítják a kisgyermekkori neveléshez és gondozáshoz való egyenlő hozzáférést a 3 év alatti gyermekek számára (*több válaszlehetőség*)?
	1. progresszív díjak *(a szülők jövedelmük szerint fizetnek)*
	2. hátrányos helyzetű területeken *(a hátrányos helyzetű családok lakóhelyén)* biztosított létesítmények/szolgáltatások
	3. a szolgáltatások ingyenessége *(hátrányos helyzetű családok vagy minden család számára egy vagy több éven keresztül)*
	4. a hátrányos helyzetű gyermekek hozzáférésének elsőbbsége *(pl. az egyedülálló, munkanélküli vagy munkát kereső szülőknek kedvező beiratkozási feltételek)*
	5. a kisgyermekkori nevelés és gondozás jelentőségének tudatosítása a hátrányos helyzetű szülők körében
	6. egyéb (*kérjük, fejtse ki*)
7. Mi a legfőbb kihívás, amellyel Önök szembesülnek a 3 év alattiak kisgyermekkori neveléshez és gondozáshoz való egyenlő hozzáférésének biztosítása terén (*több válaszlehetőség*)?
	1. a megfelelő finanszírozás hiánya (*saját forrásokból, illetve korlátozott támogatás a központi kormányzattól, a struktúrák építésének akadályozása és/vagy a családok pénzügyi hozzájárulásának csökkentése*)
	2. a hátrányos helyzetű családokat eltántorító hozzáférési kritériumok (*pl. csak a foglalkoztatott szülők számára fenntartott helyek, nyelvi akadályok a migráns hátterű szülők esetében, közelség stb.*)
	3. a kisgyermekkori nevelés és gondozás jelentőségének fel nem ismerése a hátrányos helyzetű családok körében
	4. egyéb (*kérjük, fejtse ki*)

**A Covid19 hatása**

1. Hogyan befolyásolja a Covid19-járványt követő válság azt, hogy Önök milyen kapacitásokkal rendelkeznek a 3 év alatti gyermekek kisgyermekkori nevelésének és gondozásának biztosítására (*több válaszlehetőség*)?
2. a források csökkentése/finanszírozásmegvonás a központi kormányzat részéről és a saját forrásokból (helyi adók) / a szolgáltatások és a helyek csökkentése
3. a kereslet csökkenése a háztartások pénzügyi nehézségei és a munkanélküliség általános növekedése miatt
4. egyéb (*kérjük, fejtse ki*)
5. Milyen megoldásokat terveznek Önök a 3 év alatti gyermekek kisgyermekkori nevelésével és gondozásával kapcsolatos szolgáltatások fenntartására/bővítésére a helyreállítás részeként?

(*Ismertesse:*)

**Innovatív gyakorlatok**

1. Kidolgoztak-e Önök konkrét innovatív gyakorlatokat a következők terén:
2. annak biztosítása érdekében, hogy a bevándorló vagy kisebbségi háttérrel rendelkező/alacsonyabb társadalmi-gazdasági státuszú családok gyermekei teljes mértékben részesüljenek a kisgyermekkori nevelési és gondozási szolgáltatásokban: pl. a szülők bevonása a gyermekek oktatási rendszereibe; a közösség bevonása (ngo-k); a kisgyermekkori nevelési és gondozási intézmények munkavállalóinak képzése és jogaik; inkluzív pedagógiai programok/gyakorlatok a sokszínűség figyelembevétele, valamint az együttműködés és a szolidaritás érdekében; a kisgyermekkori nevelés és gondozás összekapcsolása más jóléti/családvédelmi szolgáltatásokkal, mint pl. jövedelemtámogatás, aktív munkaerőpiaci programok, lakhatás stb.
3. fenntarthatóság: környezetbarát épületek építése; újrahasznosított anyagok felhasználása a tanuláshoz; helyi termelőktől származó és bioélelmiszerek; környezeti nevelés stb.
4. digitalizáció: új technológiák felhasználása a gyermekek tanulásához, fejlődéséhez és a tanárok munkájához; a személyzet képzése; digitális eszközök a szülőkkel való kommunikációhoz; az infrastruktúrák digitalizálása stb.

*(Ismertesse azokat a területeket, amelyeken ilyen gyakorlatokat dolgoztak ki)*

**Az Európai Unió szerepe**

1. Hozzájárult-e/nyújtott-e támogatást az Európai Unió a 3 év alatti gyermekek kisgyermekkori neveléséhez és gondozásához való egyenlő hozzáférés biztosítására irányulóan Önök által tett erőfeszítésekhez, és/vagy dolgozott-e ki és valósított-e meg innovatív gyakorlatokat a befogadás, a fenntarthatóság és a digitalizáció terén?

(*Ismertesse:*)

1. Hogyan járulhatna hozzá az Európai Unió a jövőben azokhoz az erőfeszítésekhez, melyeket Önök tesznek a 3 év alatti gyermekek kisgyermekkori neveléséhez és gondozásához való egyenlő hozzáférés, valamint a befogadást, fenntarthatóságot és digitalizációt célzó innovációk terén (*több válaszlehetőség*)?
2. uniós források elkülönítése a helyi önkormányzatok támogatásához a minőségi, inkluzív és fenntartható kisgyermekkori neveléshez és gondozáshoz való egyenlő hozzáférés biztosítása terén
3. iránymutatás/technikai segítségnyújtás a gyakorlatok kidolgozásához
4. a központi kormányzatok felkérése arra, hogy a helyi önkormányzatokkal közösen tervezzék meg az európai finanszírozási eszközök (pl. Next Generation EU, gyermekgarancia stb.) felhasználásával finanszírozandó fellépéseket, illetve megvalósítandó reformokat a méltányos, inkluzív és fenntartható kisgyermekkori nevelési és gondozási szolgáltatások bővítése érdekében
5. az európai szemeszter felülvizsgálata annak biztosítása érdekében, hogy a helyi és regionális önkormányzatok előtt álló konkrét kihívásokat figyelembe vegyék (*pl. a mutatók felülvizsgálata a részletesebb helyi szintű adatok beépítése érdekében, közvetlen konzultációk a helyi önkormányzatokkal stb.*)
6. cserelehetőségek szervezése más városokkal/régiókkal/országokkal/tudományos intézményekkel
7. egyéb (*kérjük, fejtse ki*)